Discussió:Belén Funes

message: Proposo esborrar, com a no rellevant i per ser una mala interpretació, la frase:
En el certamen, polemitzà després no voler expressar-se mínimament en català a l'hora de recollir els premis ni tampoc a la televisió pública catalana, malgrat ser-ne coneixedora de la llengua, ja que ha nascut, resideix i s'ha escolaritzat a Barcelona i els seus entorns.
replies: text: D’acord amb la proposta, el que és rellevant és haver guanyat tres premis Gaudí i un Premi Goya. --Castellbo (disc.) 21:02, 12 feb 2020 (CET)
replies: text: : En contra d'esborrar. Forma part d'un tot. Degudament referenciat a mitjans ben diferents com El Nacional o Libertad Digital.--Jove (disc.) 08:09, 13 feb 2020 (CET)
replies: text: :: Estic d'acord en eliminar aquesta frase, perquè no és un fet destacable dins la seva trajectòria. Crec que no és cap "polèmica" i per mi no hi té cabuda en una enciclopèdia (potser tindria sentit a Viquinotícies, però no aquí). Per mi aquesta frase entra dins el Viquipèdia:Allò que la Viquipèdia no és. També recordo que hem de seguir les directrius de Viquipèdia:Biografies de persones vives i en aquest cas, crec que no ho estem fent.--KRLS , (disc.) 11:11, 17 feb 2020 (CET)

message: Vull aprofitar aquesta discussió per intentar que aquesta entrada sigui el més precisa i ajustada a la realitat possible. El que cerc que s'hauria de corregir (o directament esborrar) és la frase següent:
"En el certamen, polemitzà després no voler expressar-se mínimament en català a l'hora de recollir els premis ni tampoc a la televisió pública catalana, malgrat ser-ne coneixedora de la llengua, ja que ha nascut, resideix i s'ha escolaritzat a Barcelona i els seus entorns".
La persona que ha escrit aquesta frase es recolza en un article de Nació Digital que, si es llegeix fins al final, demostra que no és cert el que afirma la frase. No és cert per dues raons:
1. La primera és que ella al certamen no va polemitzar amb ningú i per veure-ho només cal revisionar el vídeo de la gala. A més, a la publicació de Nació Digital es diu que va ser un senyor que va fer un twitt queixant-se que la pel·lícula no és en llengua catalana (a la pel·lícula sí que es parla català tot i que la llengua majoritaria és el castellà - per això va guanyar el premi en llengua no catalana). Que no va agrair els premis en català (cosa que la pròpia notícia de Nació Digital desmenteix, ja que sí que va dir alguna cosa en català) i finalment que a TV3 no va parlar en català (això ja no ho sé, la veritat, però no es diu ni quan ni en quina situació). És a dir que tot és aliè a ella i a la gala dels Gaudí. Si la Viquipèdia hagués d'incloure tot el que es diu de la gent a Twitter (cert o no), acabaria éssent un forum d'opinió.
2. I per afegir més agruments, com acabo de dir i el Nació Digital corrobora, és mentida que la directora no va voler expressar-se mínimament en català. Sí que ho va fer. Una altra cosa és que a aquesta gent que escriu això li sembli poca cosa, però aquí ja ens allunyem dels fets i entrem en les opinions personals, cosa que crec aquí no s'haurien d'imposar.
Aquestes són les proves que puc aportar i espero que es tinguin en compte.
MçFinal (disc.)
thread_title:  Arguments sobre l'entrada Belén Funes